Byrjaði tíu ára að nýta rafmagn til ljósa Guðmundur Halldórsson bóndi í Magnússkógum í Hvammssveit fékk nýja dráttarvél árið 1960 , en fyrir átti hann Farmal A árgerð 1946 . Nýja vélin var af gerðinni Massey Ferguson en fjöldi þeirra véla , og annarra Ferguson traktora , voru fluttar til landsins á þessum tíma , þegar vélaöldin hélt innreið sína í íslenskan landbúnað . Ekki voru þessar dráttarvélar með fullkominn búnað , m.a. voru þær margar án ljósa . Þannig var með traktorinn sem kom í Magnússkóga en Guðmundur bóndi þurfti þó ekki að bíða lengi eftir að geta farið allra sinna ferða á dráttarvélinni þótt niðadimmt væri . Þótt Jónas sonur hans væri ekki nema tíu ára var hann ekki lengi að mixa ljósabúnað á traktorinn . „ Ég fór snemma að grúska í rafmagni og þótt mér leiddist búskapurinn alls ekki kom eiginlega aldrei annað til greina hjá mér en að verða rafvirki , “ segir Jónas Guðmundsson , sem hefur starfað hjá Rarik í Búðardal frá árinu 1974 , eða í tæplega 40 ár . Blaðamaður Skessuhorns hitti Jónas að máli í ferð sinni um Dalina í síðustu viku og átti við hann spjall . Rætt er við Jónas Guðmundsson starfsmann Rarik og fyrrum sveitarstjórnarmann í Dölum í Skessuhorni vikunnar .